איידס
אפידמיולוגיה

כיום מקובלת הסברה שנגיף ה-HIV הוא וריאציה של מספר נגיפים דומים אשר תוקפים קופי אדם. בנקודה כלשהי בשנות ה-50 של המאה ה-20 נוצרה מוטציה בנגיף הקופי, שאפשרה לו להדביק בני אדם. ההדבקה הראשונה התרחשה באפריקה, לפי ההשערה המקובלת כתוצאה מציד או אכילת בשר קופים הנגועים בווירוס. והמחלה התפשטה לאיטה ביבשת זו במשך עשרים השנים הבאות. ההדבקה הראשונה בעולם עליה ידוע בוודאות היא של אדם שמת ב-1959 ברפובליקה הדמוקרטית של קונגו. תמורות פוליטיות וחברתיות באפריקה של שנות ה-70, כולל נדידה גדולה של תושבים ממרכז אפריקה אל מזרחה, תרמו להפצת הנגיף.
ב-1977 מתה הרופאה הדנית גרטה ראסק (Grethe Rask), ובזמנו היא נחשבה האדם הלא-אפריקני הראשון אשר מת מאיידס. היא עבדה כרופאה במסגרת הצלב האדום ברפובליקה הדמוקרטית של קונגו בשנות ה-70, שם נדבקה בנגיף. בדיעבד התגלה הנגיף ברקמות שנלקחו מנער אמריקני שמת ב-1969, וכן ממלח נורווגי שמת ב-1976.
בשנת 1981 זוהתה לראשונה המחלה בארצות הברית - בתחילה לפי התסמינים שלה בלבד, ובראשם הדילול הקיצוני בספירת תאי הדם הלבנים. התאריך הרשמי לפרוץ המגפה במערב הוא ה-5 ביוני 1981. ביום זה דווח על חמישה צעירים הומוסקסואלים מלוס אנג'לס שלקו בדלקת ריאות הקשורה לאיידס (הם לקו בה במהלך מחצית השנה שקדמה לתאריך פרוץ המגפה). השם איידס ניתן למחלה רק בשנת 1982, לאחר שבמשך תקופה מסוימת היא נקראה GRID (קיצור של Gay-Related Immunodeficiency, "כשל חיסוני של הומוסקסואלים"). לא נדרש זמן רב עד שהמדענים הסיקו כי מרבית החולים אינם הומוסקסואלים כלל. מגפות מקומיות החלו בערים הגדולות של ארצות הברית, ובראשן ניו יורק וסן פרנסיסקו. נגיף ה-HIV בודד לראשונה ב-1983.
מגפת האיידס היא פאנדמית (מגפה כלל-עולמית); נכון להיום, תחילת המאה ה-21, ברוב המוחלט של המדינות המגפה אינה מראה כל סימן של ירידה בתפוצתה. מעריכים כי נכון ל-2003 למעלה מ-40 מיליון אנשים ברחבי העולם נושאים את נגיף ה-HIV. כ-27 מיליון מתו עד כה ממחלות הקשורות לאיידס. במדינות העולם השלישי, ובעיקר באפריקה שמדרום לסהרה, מחלת האיידס היא מגפה של ממש, בעלת השלכות כלכליות וחברתיות מרחיקות לכת. שיעור החולים במחלה במדינות אלו מהווה כ-90% מכלל החולים בעולם. במדינות הנגועות ביותר - דרום אפריקה וזימבבואה, כשליש מהאוכלוסייה הבוגרת נושאת את הנגיף. מדינות אלו צפויות לאבד בשנים הקרובות דור שלם של תושבים. תוחלת החיים באפריקה שמדרום לסהרה נכון לשנת 2005 היא 47 שנים; מומחים מעריכים שללא מחלת האיידס הייתה תוחלת החיים עולה ל-67 שנים.
במדינות המערב קיימת יציבות יחסית במספר החולים. לאחר ירידה מסוימת במספר החולים באמצע שנות ה-90, חלה עלייה מחודשת בתחילת המאה ה-21. אחת הסברות היא שבקרב הציבור הצעיר התפתחה "עייפות איידס" מסוימת, כלומר: הפרסום האינטנסיבי בכל אמצעי התקשורת במערב בנוגע לדרכים למניעת איידס יצר דווקא אפקט שלילי וגרם להיאטמות ולחוסר רצון של הציבור לשמוע עוד ועוד; עם היאטמות זו באה גם הזנחה של אמצעי הזהירות.
יום האיידס העולמי חל בכל שנה ב-1 בדצמבר, והוא נועד להגברת המודעות למחלה בקרב הציבור. הרעיון לציון יום האיידס עלה בכנס שרי הבריאות העולמי ב-1988. במדינת ישראל הכריזו ארגוני האיידס על שבוע המודעות לאיידס שחל לראשונה ב-1998, עקב רמת הבורות הגבוהה כלפי המחלה, דרכי ההדבקה וההימנעות ממנה והיחס המפלה כלפי ציבור האנשים החיים עם הנגיף. יום הזיכרון העולמי לאיידס חל מדי שנה ב-21 במאי, והוא היום להזדהות עם עשרות מיליוני האנשים שנפטרו או שחיים עם הנגיף ברחבי העולם.
הנתונים שבטבלה שלהלן לקוחים מארגון הבריאות העולמי (WHO) ונכונים לשנת 2004. בצד ימין מוצגים אזורי העולם השונים, ובצד שמאל - מבחר מדינות (אין קשר בין שני צדי הטבלה). אחוז הנגועים ב-HIV ("אחוז" בטבלת המדינות) מתייחס לאנשים בגילאים 15 עד 49 בלבד; לעומת זאת, מקרי המוות מאיידס מתייחס לכלל האוכלוסייה.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| אזור | אחוז הנגועים ב-HIV   באוכלוסייה הבוגרת | מקרי מוות מאיידס   בשנת 2004 |  | מדינה | אחוז | מקרי מוות   ב-2004 |
| אפריקה שמדרום לסהרה | בין 6.9% ל-8.3% | בין 2.1 ל-2.6 מיליון |  | בוטסואנה | 37.3% | 33,000 |
| האיים הקריביים | בין 1.5% ל-4.1% | בין 24 ל-61 אלף |  | זימבבואה | 24.6% | 170,000 |
| אסיה | בין 0.3% ל-0.6% | בין 350 ל-810 אלף |  | דרום אפריקה | 21.5% | 370,000 |
| מזרח אירופה ומרכז אסיה | בין 0.5% ל-1.2% | בין 39 ל-87 אלף |  | ארצות הברית | 0.6% | 14,000 |
| אמריקה הלטינית | בין 0.5% ל-0.8% | בין 73 ל-120 אלף |  | ברזיל | 0.7% | 15,000 |
| אוקיאניה | בין 0.1% ל-0.3% | פחות מ-1,700 |  | סוואזילנד | 38.8% | 17,000 |
| המזרח התיכון וצפון אפריקה | בין 0.1% ל-0.7% | בין 12 ל-72 אלף |  | קניה | 6.7% | 150,000 |
| צפון אמריקה ומערב אירופה | בין 0.3% ל-0.6% | בין 15 ל-32 אלף |  | ניגריה | 5.4% | 310,000 |
הטבלה שלהלן מציגה את ממדיה העולמיים של מגפת האיידס. הנתונים באותיות מוטות משוערים:
| 0 | 1 | 2 | 3 | 4 |
| --- | --- | --- | --- | --- |
| שנה | מספר נשאים   או חולים | הדבקות   חדשות | מקרי מוות   בשנה זו | מקרי מוות   עד כה |
| 1980 | 2,000,000 | לא ידוע | לא ידוע | לא ידוע |
| 1993 | 12,900,000 | לא ידוע | לא ידוע | 2,500,000 |
| 1999 | לא ידוע | 4,000,000 | לא ידוע | לא ידוע |
| 2000 | לא ידוע | 3,800,000 | לא ידוע | לא ידוע |
| 2001 | 34,900,000 | 3,400,000 | 2,500,000 | 20,000,000 |
| 2002 | 42,000,000 | 3,500,000 | 3,100,000 | 21,100,000 |
| 2003 | 37,800,000 | 4,800,000 | 2,900,000 | 24,000,000 |
| 2004 | 39,400,000 | 4,900,000 | 3,100,000 | 27,100,000 |
ארגון הבריאות האירופי הציג בשנת 2021 רשימת מדינות חלקית ואת דרגת הסיכון בהדבקה בנגיף. הציון מדורג בין 1 ל-5 (5 מוגדר כסכנה נרחבת וממשית להדבקה באותה מדינה והדירוג הנמוך מהווה סכנה פחותה.) ככל שהדירוג יורד מ-5 כך גם יורדת באותה מדינה סכנת ההדבקה. מדינות שאינן מוצגות בתרשים סירבו בשיתוף המידע הרפואי והקליני שלהן כלפי ארגון הבריאות האירופי. ארגון הבריאות האירופי המליץ על שימוש בקונדום בכל המדינות ללא כל קשר לדירוג ואף במדינות עם סכנת הדבקה ממשית לא היסס להוסיף הערת אזהרה על הימנעות מיחסי מין באותה המדינה.
מידע זה נכון לשנת 2023
אוסטריה אוסטריה 3
אוסטרליה אוסטרליה 3
אוקראינה  אוקראינה 3
איחוד האמירויות הערביות איחוד האמירויות הערביות 4
איטליה איטליה 5
איי שלמה איי שלמה 1
איסלנד איסלנד 1
איראן איראן 1
אירלנד אירלנד 3
אלג'יר אלג'יר 3
אלבניה אלבניה 2
אנגליה אנגליה 4
ארגנטינה ארגנטינה 4
ארצות הברית ארצות הברית 5
בולגריה בולגריה 3
בוליביה בוליביה 4
בלגיה בלגיה 4
בחריין בחריין 3
ברזיל ברזיל 5
גרינלנד גרינלנד 1
גרמניה גרמניה 4
דנמרק דנמרק 3
דרום אפריקה דרום אפריקה 5
הודו הודו 5
הולנד הולנד 4
הונגריה הונגריה 3
טורקיה טורקיה 4
יוון יוון 4
יפן יפן 3
ירדן ירדן 2
ישראל ישראל 5
לבנון לבנון 1
לוב לוב 1
לוקסמבורג לוקסמבורג 2
מונקו מונקו 2
מלזיה מלזיה 4
מצרים מצרים 4
מקסיקו מקסיקו 4
מרוקו מרוקו 3
נורווגיה נורווגיה 4
ניו זילנד ניו זילנד 3
סוריה סוריה 1
הרפובליקה העממית של סין הרפובליקה העממית של סין 4
סינגפור סינגפור 3
ספרד ספרד 5
סרביה סרביה 2
עומאן עומאן 2
עיראק עיראק 1
ערב הסעודית ערב הסעודית 3
פולין פולין 2
פורטוגל פורטוגל 5
פיג'י פיג'י 1
פינלנד פינלנד 2
הפיליפינים הפיליפינים 3
צ'כיה צ'כיה 4
צרפת צרפת 4
קולומביה קולומביה 5
קובה קובה 4
קנדה קנדה 5
קפריסין קפריסין 3
קרואטיה קרואטיה 2
רומניה רומניה 4
רוסיה רוסיה 5
שוודיה שוודיה 3
שווייץ שווייץ 3
תאילנד תאילנד 5